cyanic-selkie/wikianc huggingface dataset:
Mnguni
Chefs des Zoulous avant 1816
137
Die jaar 137 was 'n gewone jaar wat volgens die Gregoriaanse kalender op 'n Dinsdag begin het. Dit was die 37ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Gariep Plaaslike Munisipaliteit
In Augustus 2016 saamgesmelt met Maletswai as Walter Sisulu Plaaslike Munisipaliteit
Die Gariep Plaaslike Munisipaliteit was een van die plaaslike munisipaliteite in die Joe Gqabi-distriksmunisipaliteit in die Oos-Kaap, Suid-Afrika. Dit het met Maletswai Plaaslike Munisipaliteit saamgesmelt op 3 Augustus 2016.
Nedersettings
Nedersettings in die munisipaliteit (2011-sensus):
138
Die jaar 138 was 'n gewone jaar wat volgens die Gregoriaanse kalender op 'n Woensdag begin het. Dit was die 38ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Mdlani
Mdlani was 'n Zoeloekoning. Sy voorganger was Koning Nkosinkulu. Koning Luzumana sal hom later opvolg.
Alias die Grote
thumb|256px|Alias veg teen [[Hektor, deur John Flaxman, 1795.]]
Alias (Grieks: Αἴας, Aíās, Engels: Ajax) is in die Griekse mitologie ’n held en die seun van koning Telamon en Periboia. Hy speel ’n belangrike rol in die Ilias en word deur Homeros en in die Epiese Siklus as ’n dapper man uitgebeeld wat bo ander uittroon. Hy is ook bekend as Alias die Grote om hom te onderskei van Alias, die seun van Oileus.
Lewe
thumb|links|180px|Die Belvedere-torso, ’n marmerbeeld uit die 1ste eeu v.C. wat Alias uitbeeld. In Homeros se Ilias word hy beskryf as groot gebou en die sterkste van al die Achajers. Hy is deur die sentour Chiron opgelei in dieselfde tyd as Achilles. Hy was vreesloos en sterk, maar het ook met intelligensie geveg. Alias word nie in enige geveg in die Trojaanse Oorlog wat in die Ilias genoem word gewond nie en hy is die enigste held aan enige kant van die oorlog wat nie aansienlike hulp van die gode ontvang nie. In Boek 13 word hy wel deur Poseidon met sy staf geslaan en kry hy weer nuwe krag. Anders as Diomedes, Agamemnon en Achilles is hy meestal aan die verdediging – hy is instrumenteel in die verdediging van die Griekse kamp en skepe, asook Patroklos se liggaam.
Trojaanse Oorlog
In die Ilias word Alias se krag veral geïllustreer in sy gevegte teen Hektor. In Boek 7 word hy gekies om teen dié Trojaanse held te veg en dit duur die grootste deel van ’n dag. Alias wond Hektor met sy spies en slaan hom met ’n groot klip plat, maar Hektor hou aan veg totdat die geveg op bevel van Zeus gelykop eindig.
Die tweede geveg breek uit toe Hektor die Miceense kamp binnedring en tussen die skepe met die Grieke veg. In Boek 14 gooi Alias ’n groot rots na Hektor wat hom amper doodmaak. In Boek 15 gee Apollo Hektor se krag terug en hy sit sy aanval op die skepe voort. Alias spring met ’n enorme swward van skip tot skip en hou die Trojane feitlik manalleen terug. In Boek 16 het Hektor en Alias weer ’n tweegeveg. Hektor ontwapen Alias, hoewel dié nie gewond word nie, en Alias moet terugval toe hy sien Zeus is duidelik aan Hektor se kant. Hektor en die Trojane het toe die skepe verder afgebrand.
Alias het baie Trojane doodgemaak. Achilles was tydens die meeste van dié voorvalle afwesig weens sy twis met Agamemnon. Toe Patroklos doodgemaak word, het Hektor probeer om sy liggaam te steel. Alias, bygestaan deur Menelaos, het daarin geslaag om die Trojane af te keer en die liggaam na hulle kamp te neem. Volgens Hyginus het Alias altesaam 28 mense by Troje doodgemaak.
Alias se dood
thumb|230px|links|Die selfmoord van Alias (400-350 v.C., Vulci). Achilles het die vyand in ’n stadium van die Trojaanse Oorlog na hulle stad teruggedryf en die stad binnegegaan. Die gode het besef Achilles het al te veel van hulle kinders doodgemaak en besluit dit is tyd dat hy sterf. Hy is deur Paris doodgeskiet met ’n gifpyl wat deur Apollo aangedryf is. In ’n ander weergawe het Paris hom doodgemaak met ’n mes in die rug (of die hiel) tydens sy troue met Poluksena.
’n Groot geveg het uitgebreek oor Achilles se dood. Alias het die Trojane teruggehou terwyl Odusseus die liggaam weggedra het. Toe Achilles se wapenrusting aan die dapperste vegter aangebied word, het die twee wat sy liggaam gered het, as mededingers na vore gekom. Agamemnon, wat onwillig was om tussen die twee te kies, het die kwessie met die Trojaanse krygsgevangenes bespreek en hulle gevra om aan te dui watter een hulle dink die grootste skade aan die Trojane aangerig het. Alternatiewelik was die Trojane en Pallas Atena die beoordelaars deurdat spioene na die mure van Troje gestuur is om af te luister wat gesê word. Volgens Pindar is die besluit met ’n geheime stemming deur die Achajers geneem.
In al die weergawes is die wapenrusting aan Odusseus toegeken. Alias was so ontsteld dat hy sy kamerade wou doodmaak, maar Atena het veroorsaak dat hy die vee en hulle herders vir die Achajers aansien. In sy waansinnige toestand het Alias twee ramme doodgemaak terwyl hy geglo het dit is Agamemnon en Menelaos. Toe hy die volgende oggend by sy sinne kom, het hy selfmoord gepleeg deur op die swaard te val wat Hektor aan hom gegee het; dit het sy armholte, die enigste kwesbare plek aan sy liggaam, deurboor.
139
Die jaar 139 was 'n gewone jaar wat volgens die Gregoriaanse kalender op 'n Donderdag begin het. Dit was die 39ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Graafskap
In die Verenigde Koninkryk is 'n graafskap (Engels: county) 'n gebied wat vir administratiewe beheer afgebaken is.
Engeland
Engelse graafskappe (Engels: Counties) is die volgende vlak van die administratiewe distrik.
Gendringen
Gendringen is ’n dorp in die munisipaliteit Oude IJsselstreek in die provinsie Gelderland in Nederland.
Tectitethya crypta
Tectitethya crypta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Tectitethya en behoort tot die familie Tethyidae. Die wetenskaplike naam van die spesie is die eerste keer geldig gepubliseer in 1949 deur De Laubenfels.
Dit is 'n massiewe spons wat in die vlakwater van die Karibiese See voorkom. Dit is gereeld met sand en alge bedek.
Suurbraak
Suurbraak (aanvanklik Xairu en Zuurbraak daarna ) is 'n landelike nedersetting in die Overberg in die Wes-Kaap geleë 19 km oos van Swellendam en 10 km van die N2 nasionale pad. Die dorpie lê langs die Buffeljagsrivier aan die voet van die Langeberg op die pad R324-streeksroete tussen Swellendam, Barrydale en Heidelberg. Dit is so 'n 5 km wes van die Tradouwpas.
Tectitethya crypta
Die nukleosides spongotimidien en spongouridien is van hierdie spons geïsoleer en vorm die basis vir medisynes wat kanker en infeksies met virusse behandel. Vidarabien, 'n antivirale middel, is van hierdie verbindings afgelei. Die ontdekking van hierdie nukleosides het ook tot die ontwikkeling van sitarabien vir kliniese gebruik in die behandeling van leukemie en limfoma gelei. Gemsitabien, 'n gefluoriseerde derivaat van sitarabien, word aangewend om kankers van die pankreas, bors, blaas en nie-klein-sel-longkanker te behandel. Die nukleosides was ook die basis vir die sintese van asiklovir, 'n antivirale middel wat aangewend word vir die behandeling van infeksies met herpesvirus.
Suurbraak
Geskiedenis
Die eerste kerk is deur die LSG tussen 1828 en 1848 opgerig. In 1875 is al die eiendomme aan die Algemene Sendingkommissie van die NG kerk verkoop. 'n Anglikaanse kerk en skool is in 1880 gebou na 'n skeuring in die gemeente.
Onder die Khoi-bewoners het hierdie plek as Xairu bekendgestaan. Dit het verwys na die pragtige natuurskoon van die omgewing. Caledon Instituut was die aanvanklike naam van die sendingpos aangesien goewerneur Caledon sy toestemming tot die stigting daarvan verleen het. Die huidige naam Suurbraak verwys na die "sour brake", die varings wat vandag nog volop in die vleigrond voorkom.
Met die sensus van 1891 in die Kaapkolonie was daar 1 100 mense in die dorp. Meer as die helfte van die huidige 2 000 inwoners is onder 20 jaar oud. Die dorp het 'n laerskool, kleuterskool, poskantoor en 'n biblioteek. Daar is ook 'n meubelfabriek wat werk verskaf aan van die inwoners. Die meeste inwoners werk op plase in die omgewing of op naburige dorpe.
Die dorpie is 'n lintdorp in 'n pragtige vallei onder reuse eikebome geleë met 'n stroom wat deur die dorp loop. Die natuurskoon, wat fynbos en 'n ryk voëllewe insluit, en geboue uit die stigtingsperiode, waarvan sommige gerestoureer is, sowel as die leefstyl van die mense, leen die dorpie tot ekotoerisme. Baie van die inwoners gebruik nog houtstowe, met uitheemse indringerplante uit die omgewing as gerieflike brandstof. Van die kleiner plase om die dorpie gebruik nog perdaangedrewe ploë.
Percy Montgomery
Percival Colin "Percy" Montgomery OIS (gebore 15 Maart 1974 in Walvisbaai, Suid-Afrika, nou deel van Namibië) is 'n rugbyspeler wat as heelagter vir die Springbokke gespeel het, asook van 2005 tot 2007 in die Curriebeker vir die Natal Haaie en vir die Sharks in die Super 14.
Hy het vir die Westelike Provinsie en Stormers gespeel voor hy in 2002 na Wallis verhuis het. Daar het hy by Newport RFC en in 2003 by die Newport Gwent Dragons aangesluit ná die herorganisering van Walliese rugby op 'n streeksgrondslag. Ná die 2004–2005 Noordelike Halfrond-seisoen het hy na Suid-Afrika terugkeer om weer in sy geboorteland rugby te speel.
Montgomery het vir die eerste keer in 1997 vir die Springbokke uitgedraf en teen 2001 het hy reeds in 50 toetswedstryde vir Suid-Afrika gespeel. Sy Springbokloopbaan is egter deur sy skuif na Wallis onderbreek aangesien spelers op daardie stadium slegs vir die Springbokke kon speel as hulle in Suid-Afrika gebaseer was. Ná 'n verandering in beleid is hy in 2004 deur die nuwe afrigter Jake White teruggeroep in 'n jaar waarin hy in 11 toetswedstryde gespeel het en 'n belangrike rol gespeel het in die Bokke se herstel ná die insinking van die tydperk wat dit voorafgegaan het. Hy was een van die hoofpuntebehalers in die Drie-Nasies Reeks in 2004 en 2005, en hy hou tans die rekord vir die Springbok wat die meeste punte in sy loopbaan behaal het. Op 17 Junie 2006 het hy in 'n wedstryd teen Skotland die eerste Springbok geword wat 600 punte in sy toetsloopbaan aangeteken het, en op 9 Junie 2007 het hy die prestasiekerf van 700 punte verbygesteek in 'n wedstryd teen Manu Samoa.
Op 13 Mei 2003, terwyl Montgomery vir Newport gespeel het, is hy afgestuur nadat hy 'n lynregter platgestamp het. Hy is later swaar beboet en vir twee jaar verban vir die oortreding van "aanval op 'n wedstrydamptenaar". Hy kon gevolglik nie deelneem aan die 2003 Rugbywêreldbeker nie en het aan die begin van Desember na Wallis teruggekeer om verder daar te speel.
Montgomery het Wallis in 2006 verlaat om as heelagter vir die te speel in die Super 14.
Percy Montgomery het later 'n kontrak met die Franse Top 14 klub USA Perpignan geteken om in die 2007–2008 seisoen vir die klub te speel na die Wêreldbeker.
Gorgyra subfacatus
Gorgyra subfacatus, die okerblaarsitter, is 'n skoenlapper in die Hesperiidae familie. Dit kom voor in Guinee-Bissau, Guinee, Sierra Leone, Liberië, die Ivoorkus, Ghana en Wes-Nigerië. Die habitat bestaan uit woude.
Volwasse spesies is aangetrokke tot blomme, soos dié van Lantana-spesies.
Olusegun Obasanjo
Olusegun Obasanjo (Joroeba: Olúṣẹ́gun Ọbásanjọ́  [olúʃɛ̙́ɡũ ɒ̙básandʒɒ̙́]; gebore 5 Maart 1937) was die leier van Nigerië se PDP-party. Hy het as 'n militêre president gedien vanaf 1956 tot 1959, en as die verkose president vanaf 1999 tot 2007.
In Augustus 2021 het die Afrika -unie Olusegun Obasanjo aangestel as hoë verteenwoordiger vir vrede in die Horing van Afrika.
Plectroninia norvegica
Plectroninia norvegica is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Plectroninia en tot die familie Minchinellidae. Die wetenskaplike naam van die spesie is die eerste keer geldig gepubliseer in 1989 deur Könnecker.
Wikimedia Commons
Die Wikimedia Commons (ook bekend as die "Commons" of "Wikicommons") is 'n versameling vrye beelde, opnames en ander multimedialêers. Dit is 'n projek van die Wikimedia-stigting. Lêers wat by hierdie versameling opgelaai word kan deur al die ander Wikimediaprojekte gebruik word, insluitende Wikipedia, Wikibooks en Wikinews.
Hoe om beelde te gebruik
Beelde wat opgelaai is na Wikimedia Commons kan deur al die ander Wikimemedia projekte gebruik word; die sintaks is dieselfde as vir plaaslike beelde. Indien 'n plaaslike beeld met dieselfde naam reeds bestaan, sal dit gebruik word, andersins sal die een vanuit Commons gelaai word.
Geskiedenis
Die projek is op 7 September 2004 gestig. Teen November 2004 het dit reeds die mylpaal van 10 000 opgelaaide medialêers bereik. Dit was ook die eerste Wikimedia-projek wat weergawe 1,4 van die MediaWiki-sagteware gebruik het.
Tale
Die hooftaal vir die Commons is Engels, maar die koppelvlak kan via gebruikersvoorkeure verander word om enige ander taal te gebruik (insluitend Afrikaans). Verder word sommige van die bladsye ook na ander tale vertaal.
Kopiereg
Sedert 2004 laat Wikimedia Commons nie meer lêers toe wat onder nie-vrye lisensies vrygestel word nie, insluitend lisensies wat kommersiële gebruik van die materiaal beperk, asook media wat onder billike gebruik val. Lisensies wat toelaatbaar is sluit in die GFDL, Creative Commons (slegs sekeres) en publieke domein.
141
Die jaar 141 was 'n gewone jaar wat volgens die Gregoriaanse kalender op 'n Sondag begin het. Dit was die 41ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Wim Velema
Lewe en werke
Wim Velema is gebore in Drachten as 'n seun van die predikant Hendrik Velema (1889-1948). Sy broers Jan (1917-2007) en Koen (1922-1997) was beide ook predikante. Na die gymnasium, 'n skool met hoeë akademiese standaarde, gaan studeer hy teologie en behaal sy doktorsgraad in 1957 aan die Vrije Universiteit Amsterdam met sy proefskrif, De Leer Van De Heilige Geest bij Abraham Kuyper. Hy begin sy loopbaan as predikant te Eindhoven en vervolgens was hy werksaam te Leiden.
Velema word in 1966 benoem as hoogleraar in Nuwe Testamenteise vakke, amptelike vakke en etiek aan die Theologische Universiteit Apeldoorn. Hy emeriteer in 1996. Naas sy werksaamheid as hoogleraar was hy as bestuurslid ook betrokke by verskeie kerklike en maatskaplike organisasies.
Velema was ook van 1980 tot 1990 paneellid van die radioprogram Deze Week.
Brad King (akteur)
Brad King (23 November 1917 – 1 November 1991) was 'n Amerikaanse akteur. Hy was bekend vir sy rolle in die rolprente Stick to Your Guns (1941), Riders of the Timberline (1941), Outlaws of the Desert (1941), en Trouble at Melody Mesa (1949).
NG gemeente Vishoek
Die NG gemeente Vishoek is 'n gemeente van die Nederduitse Gereformeerde Kerk in die suide van die Kaapse Skiereiland. Dit het tot 1941 as die NG gemeente Simonstad bekendgestaan en toe sowat 'n dekade lank as Simonstad-Kalkbaai, nadat laasgenoemde deel opnuut deel van die moedergemeente geword het. Die hedendaagse Vishoekse gemeente is op 9 Desember 1855 van die NG gemeente Wynberg afgestig, sowat 20 jaar nadat Wynberg dienste in die Episkopaalse kerk en die Wesleyaanse kapel in Simonstad begin hou het vir die Afrikaans-Hollandse lidmate in dié omgewing.
Herderloos
Die eerste kerkraadsvergadering het onder voorsitterskap van ds. Philip Eduard Faure plaasgevind. Die gemeente was 15 jaar lank vakant terwyl die konsulent en onderwysers die bearbeiding moes waarneem. Eers op 19 Mei 1870 word die eerste leraar, ds. G.A. Maeder, bevestig. Die eerste kerk is reeds op 10 Desember 1856 ingewy, nadat die hoeksteen vroeër gelê is deur Henry Dundas Trotter, kommandant van "Hare Majesteit Zeemacht" op Simonstad.
Die gemeente het sy destydse twee dienspunte gekry toe daar in 1875 begin is met die bou van 'n kerk op Kalkbaai, 'n wyk van die gemeente Simonstad. Dit was meer as 40 jaar voor die gemeente se latere sentrum, Vishoek, as dorpsgebied in 1916 aangelê is. Bruin lidmate het nog tot 1900 saam met die wit lidmate skool- en kerkgegaan. Kerkskole is gestig op Silo (vermoedelik die streek agter die berg op Simonstad), Magdala (die huidige Noordhoek) en Zilvermyn, asook op Simonstad en Kalkbaai. Ondersoek is telkens van kerkweë ingestel in hoeverre die onderwyser sendingwerk doen.
Kalkbaai stig af
Eers op 26 April 1876 is 'n eie kerk op Kalkbaai ingewy. Die inwydingsrede is gehou deur dr. Philip Eduard Faure, wat opgemerk het dat dit op die dag en datum juis 41 jaar gelede was sedert hy die eerste godsdiensoefening gehou het op Simonstad, waarvan Kalkbaai later 'n buitewyk was.
Op 28 Januarie 1901 lewer ds. Abraham Isaac Steytler namens die ringskommissie 'n sterk pleidooi oor "het vergeefsche verspilling van krachten om twee kerken (Simonstad en Kalkbaai) te hebben en twee zoo afzonderlyke deelen ener gemeente behoorlyk te bedienen". Vier jaar later werp die pleidooi vrugte af toe Kalkbaai as afsonderlike gemeente afstig. Ds. S.P. Helm is op 22 Januarie 1906 as eerste leraar van daardie gemeente beroep. Sy opvolger was ds. C. H. Radloff en van 1925 het ds. P. J. Perold daar gearbei. Die laaste leraar was dr. P.F. Greyling, later algemene sekretaris van die N.G. Kerk-uitgewers. Na hom is een van net twee oorblywende Afrikaansmedium-laerskole (nadat al die ander saamgesmelt, toegemaak of tweetalige geword het) in die gebied tussen die Kaapstadse middestad en Simonstad, die Laerskool Paul Greyling in Vishoek, genoem. Die ander is Laerskool Simon van der Stel in Wynberg.
Simonstad stig af
Die NG gemeente Simonstad het in 1974 van Vishoek afgestig, maar met die lidmaattal wat drasties afgeneem het van 440 in 1995 tot sowat 140 in 2010 en 112 in 2014 bestaan daar reeds 'n aantal jare lank 'n samewerkingsooreenkoms met Vishoek. Vishoek self se lidmaattal (belydend) het toegeneem van 857 in 1985 tot 1 000 in 2000 en 1 277 in 2008, maar volgens die 2010-Jaarboek van die NG Kerke dramaties afgeneem tot net 751 en daarna tot 705 in 2014, vergeleke met 'n daling in die ringe van Wynberg en Vishoek (wat intussen saamgesmelt het as die Ring van Wynberg) van sowat 7 870 in 1985 tot 3 727 in 2008 en 2 475 in 2014. Vishoek se aandeel aan die totale getal lidmate in die ring het dus toegeneem van net meer as 'n tiende tot meer as 'n kwart.
Lys van die hoogste geboue in Suid-Afrika
Suid-Afrika is die mees strukturele en ekonomies ontwikkelde land op die Afrika-kontinent. As sodanig, het die groot stede 'n konstruksie ontploffing beleef wat die meeste ander stede van soortgelyke grootte in Afrika nie ervaar het nie. Gevorderde ontwikkeling is opvallend gelokaliseer rondom vyf gebiede: Kaapstad, Gqeberha, Durban, Bloemfontein en Pretoria/Johannesburg. Buite hierdie vyf ekonomiese sentrums, is ontwikkeling marginaal en armoede is nog steeds algemeen ten spyte van die regering se opheffingspogings. Gevolglik is die oorgrote meerderheid van Suid-Afrikaners arm. Die sleutel marginale gebiede ervaar egter vinnige groei. Hierdie gebiede sluit die Tuinroete (Mosselbaai tot Plettenbergbaai), die Rustenburg area, Nelspruit area, die Kaapse Weskus, en die KwaZulu-Natalse noordkus in.
Hoogste geboue
Hierdie lys rangskik Suid-Afrikaanse geboue wat ten minste 100 m hoog is. Dit word gebaseer op die standaard hoogtemeting. Dit sluit torings en argitektoniese besonderhede in.
Stede met die meeste wolkekrabbers
Hierdie tabel toon Suid-Afrikaanse stede met ten minste een voltooide wolkekrabber van meer as 100 meter in hoogte.
Noemenswaardige geboue in Johannesburg
Johannesburg beskik oor 'n verskeidenheid van kommersiële en residensiële geboue, so daar is ook 'n paar moderne geboue soos die KwaDukuza eGoli Hotel en die Trust Bank-Gebou. Die Johannesburg-Pretoria gekombineerde metropolitaanse gebied het die digste konsentrasie van wolkekrabbers op die kontinent en een van die digste ter wêreld. Carlton-sentrum is 'n wolkekrabber en winkelsentrum geleë in die middestad van Johannesburg, Suid-Afrika. Teen 223 meter, was dit die hoogste gebou in Afrika en ongeveer die helfte van die hoogte van die Willis Toring (die voormalige Sears-Toring) in Chicago. Toe dit oorspronklik voltooi is was dit die hoogste gebou in die suidelike halfrond. Die Carlton-sentrum het 50 vloere, en is 223 m lank, sowat 40 m te kort om deel van die wêreld se top 100 wolkekrabbers te wees. Die fondasies van die twee geboue in die kompleks is 3.5 m in deursnee en is 20 m verleng na die rotsbodem toe, 30 m onder die straatvlak. Die gebou bestaan uit beide kantore en winkels, en beslaan meer as 46 persent van die oppervlakte onder die grondvlak. 'n Uitsigarea op die 50ste verdieping bied 'n uitsig van Johannesburg en Pretoria. Die gebou word deur Transnet besit.
Ponte City is 'n wolkekrabber in die Hillbrow-woonbuurt van Johannesburg, Suid-Afrika. Dit is in 1975 gebou tot 'n hoogte van 173 m, wat dit die hoogste residensiële gebou in Afrika maak. Die 54-verdiepinggebou is silindries, met 'n oop middel sodat bykomende lig in die woonstelle kan kom. Die middelruimte is bekend as "die kern" en styg bo 'n ongelyke rotsvloer uit. Ponte City was 'n uiters aantreklike adres as gevolg van sy uitsig oor die hele Johannesburg en omgewing. Die advertensieteken op die bokant van die gebou is die hoogste en grootste teken in die suidelike halfrond. Dit adverteer die Suid-Afrikaanse selfoonmaatskappy Vodacom.
Marmer Towers is 'n wolkekrabber in die sentrale sakegebied van Johannesburg, Suid-Afrika. Dit is in 1973 gebou en is 32 verdiepings hoog. Die gebou het ook 'n agtverdieping parkeergarage. Dit het die grootste elektroniese teken in die Suidelike Halfrond, met 'n grootte van 44 x 32 x 12 meter. Dit is gemaak van 'n mengsel van beton en marmer. Die belangrikste gebruik van die gebou is vir kommersiële kantore.
KwaDukuza eGoli Hotel is 'n wolkekrabber in die sentrale sakegebied van Johannesburg, Suid-Afrika. Die kompleks is gebou in 1970 oorspronklik as "Die Tollman Towers" (wat besit is deur díe prominente Suid-Afrikaanse familie). Dit bestaan uit twee aparte torings, waarvan een 40 verdiepings het en die ander 22 en dit is verbind deur 'n vier-verdieping podium met 'n swembad dek en 'n atletiekbaan. Die gebou was vir baie jare leeg omdat die hotel, Die Johannesburg Sun, verskuif het na Sandton. Die gebou is toe omgeskakel in 'n Holiday Inn, wat ook vinnig gefaal het. Die nuwe KwaDukuza eGoli Hotel is geopen in 2001, toe dit 3000 polisiebeamptes vir die wêreldberaad op volhoubare ontwikkeling gehuisves het. Op daardie stadium het dit aan Merk Whitehead van Whitehead Ondernemings behoort, maar die hotel het ook toegemaak. Die gebou is gesluit tot verdere kennisgewing.
Sandton City is 'n winkelsentrum geleë in Sandton, Johannesburg, wat gebou is as pionier-sentrum in 1973. Die toring is gebou as deel van 'n besigheidspark vir die middestad van Sandton, 'n voorstad van Johannesburg. Liberty Properties het in 2008 aangekondig dat Sandton City 'n bedrag van R1,77 miljard sou ontvang om dit op te gradeer. Liberty Properties hoof- uitvoerende beampte Samuel Ogbo het 'n visie van die kompleks gesien as Suid-Afrika se eie Wall Street. Die herontwikkeling sou die konstruksie van 'n 60-verdieping kantoortoring insluit, 'n nuwe kleinhandel- en kantoorruimte asook residensiële woonstelle. Die uitbreiding sou strek oor 30 000 vierkante meter en die totale kompleks sal 'n bruto verhuurbare gebied van 158 000 vierkante meter hê.
Trust Bank-gebou is 'n wolkekrabber in die sentrale sakegebied van Johannesburg, Suid-Afrika. Dit is in 1970 tot 'n hoogte van 140 meter gebou. Die gebou was die hoofkantoor van die voormalige Trust Bank van Suid-Afrika, en het een van die grootste bankkelders in Suid-Afrika. Die gebou is in Februarie 2003 verkoop vir R 6,4 miljoen (VS$ 640 000), wat kan veroorsaak dat die naam verander word na dié van die nuwe huurder.
Tydlyn van die hoogste geboue in Suid-Afrika
'n Tydlyn van die hoogste geboue bo 100 m. Sluit al die geboue in. Dit sluit alle gesloopte of vernietige geboue uit.
Hoogste voltooi, onder konstruksie, goedgekeurde en beplande
Hierdie is 'n lys van wolkekrabbers wat voltooi is, In aanbou is, goedgekeur of beplan word in Suid-Afrika, maar is teen Maart 2018 nog nie voltooi nie.
In aanbou, goedgekeur of beplan
Hoogste geboue wat gevisualiseer is wat nie gekanselleer is nie
Hierdie is 'n lys van geboue wat meer as 100 m hoog is en nog nie gekanselleer is nie.
Abdulsalami Abubakar
Abdulsalami Abubakar (gebore 13 Junie 1942) was 'n generaal en die voormalige leier van Nigerië se PDP-party. Hy was vanaf 9 Junie 1998 tot 29 Mei 1999 (na Sani Abacha se dood) die presedent van Nigerië.
142
Die jaar 142 was 'n gewone jaar wat volgens die Gregoriaanse kalender op 'n Maandag begin het. Dit was die 42ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Laurika Postma
duimnael|regs|200px|Laurika Postma, 1957.
Laurika Postma (doopname Johanna Laurika, waarskynlik Bethulie, Oranje-Vrystaat, 17 April 1903 – waarskynlik Pretoria, 26 Maart 1987) was ’n Suid-Afrikaanse beeldhouer.
Herkoms
links|duimnael|320px|Ds. [[Willem Postma en sy gesin omstreeks 1909 in Bloemfontein. Van links: Willem (later ds. Postma, onder meer leraar van Thabazimbi), Philippus (later onder meer onderhoof van die nywerheidskool op Sterkstroom), mev. S.E.S. Postma (dogter van ds. W.J. Snijman en suster van dr. P.C. Snyman), voor haar Calman, 'n Afrikaanse dramaturg, Laurika en Sophie Postma, in lewe onderhoof van die George Hofmeyr-skool op Standerton.]]
Laurika Postma was een van die 10 kinders van ds. Willem Postma en sy vrou, Susanna Elizabeth Sophia Snijman, oudste dogter van ds. W.J. Snyman, jare lange predikant van die Venterstad en suster van dr. P.C. Snijman, leraar van die Steynsburg van 1902 tot sy dood in 1915. Die Afrikaanse skryfster Minnie Postma was getroud met Philippus, die vyfde van die egpaar se 10 kinders. Laurika se nege sibbes was: Sophia (4 Maart 1900 – onbekend); Dirk Calman (17 November 1901 – onbekend); Phillipus Snyman (26 Junie 1905 – 28 Junie 1962); Helenius Postma (25 Mei 1907 – 1951); Valerie Chlotilde (getroude van Du Plessis; 3 Maart 1913 – 16 Maart 1955); Guillemette Estelle (19 Januarie 1910 – onbekend); Stephanie Elifelie (2 Januarie 1920 – onbekend); Susanna Fernande (2 Julie 1914 – onbekend) en Willem Jacobus (15 Junie 1898 – 4 Julie 1952).
Laurika se vader, wat ten tyde van haar geboorte predikant was van die Gereformeerde kerk Bethulie, het in 1903 na die Vrystaatse hoofstad verhuis waar hy die Gereformeerde kerk Bloemfontein op 13 Junie daardie jaar gestig het. Hy was ook bekend onder sy skrywersnaam, Dr. O'Kulis, skrywer van Die Eselskakebeen.
Ná haar vader se dood
Terwyl sy in Bloemfonteinin matriek was, sterf haar vader onverwags op 13 Desember 1920 en moes sy die skool verlaat. Sy het gaan werk as tikster in die destydse Grey-universiteitskollege, tans die Universiteit van die Vrystaat. Agttien lang jare het sy stil voortgewerk, en die menigte studente was onbewus van die brandende begeerte om haar aan haar kuns te wy, wat haar elke beskikbare pennie laat spaar en menige jongmeisieplesier laat verontagsaam het. Sy het aandklasse geneem in teken en skilder en pryse gewen op kunswedstryde, maar soms was sy haar leermeesters vooruit, en sy het gevoel dat sy niks verder kom nie.
Jaar lange studie in Duitsland
duimnael|regs|190px|"Boerenooientjie". Uit die karige inkomste kon sy eindelik genoeg spaar om in 1935 'n jaar verlof te neem en vir ’n jaar oorsee te vertrek vir studie. Dit het die einde aan haar verlowing aan Jan Fourie beteken, wat later getroud is met Anne Francoise van Rooy, die sesde kind van ds. Koos van Rooy en Breggie Postma. Die Fouries se een dogter, Breggie, was getroud met ds. W.J.I.M. du Plessis.
Terug na Suid-Afrika
links|210px|duimnael|"Arbeid en gedagtes". Die jaar en die geld het ten einde geloop en sy moes terug na Bloemfontein en haar tikwerk. Maar nou begin sy privaat opdragte kry, byvoorbeeld 'n borsbeeld van ds. J.D. Kestell vir die NG Kerk in die OVS.
In 1939 kon sy Postma eindelik met kantoorwerk breek toe sy haar pensioen trek en terugkeer na Duitsland, hierdie keer met 'n opdrag om 'n Voortrekker-nooientjie te maak vir die Meisieskool Oranje. In München het sy onder die beeldhouer Bernhard Bleeker (1881–1968) studeer, en mooi met die beeld gevorder. Met die uitbreek van die Tweede Wêreldoorlog moes sy alles net so laat staan na Nederland vlug. Terwyk sy op 'n skip huis toe gewag het, het sy onverpoosd voortgegaan met haar studie. In Den Haag het sy onder prof. Ingen Hourz 'n studie gemaak van die kliptegniek om direk klip te kap pleks van eers te modelleer in klei en dan in metaal te giet. Postma het ook na Brussel gegaan om onder die Vlaams-Belgiese beeldhouer prof. Oscar Jespers (1887–1970) te studeer. Hy was sterk bevooroordeeld teen vroulike studente maar het van gedagte verander toe hy van haar werk sien, en het haar in die maand vinnig aangehelp sodat sy snelle vordering kon maak en 'n goeie grondslag kon lê.
Terugkeer na haar vaderland
duimnael|regs|370px|"Rachie de Beer".
Terug in Suid-Afrika moes sy van vooraf begin werk aan die Boerenooientjie, 'n treffende uitbeelding van die jong dogter wat moedig, ken omhoog, voortbeur in haar Voortrekkerdrag, teen 'n sterk wind in. Anton van Wouw het die beeld nog gesien by die gietery en baie daarvan gehou.
In opdrag van 'n groep Afrikaners in Lusaka, Noord-Rhodesië, het sy 'n beeld gemaak van twee hande wat 'n fakkel omhoog hou. Postma het ’n besonderse liefde vir die beelding van hande gehad en het byvoorbeeld laat in die 1950’s 'n afbeelding van die biddende hande van die Gereformeerde Vrouevereniging se wapen “Bid en Werk” voltooi vir die Lettie du Plessis-eetsaal van die PU vir CHO.
Voortrekkermonument
In 1942 het Postma die opdrag gekry om saam met Hennie Potgieter, Frikkie Kruger en Peter Kirchoff die historiese friese te maak vir die Voortrekkermonument, waaraan hulle vyf jaar gewerk het. Dis 'n werk wat besonderse dissipline en samewerking geverg het om 'n deurlopende eenheid te kry uit die werk van vier individue. Elkeen was verantwoordelik vir agt panele, en Postma het onder meer die “Vermoording van Dingaan", “Dirkie Uys", “Deborah Retief", “Aankoms van Pretorius", “Gelofte van Cilliers", “Die moedelose mans" en “Bloukrans" uitgebeeld.
Tussenin het sy tyd ingeruim vir vrye fantasieskeppings soos “Die wind het my 'n lied vertel", 'n vrouehoof in klei; 'n deurskynende alabaster-beeld van Chopin wat 'n mens laat dink aan sy nocturnes; ook in marmer 'n beeld van Hagar, wat die verdriet van die moeder weerspieël. En in kontras, die hoekige “Twaalf jaar", net arms en bene van die adolessent.
Ná vyf jaar vertrek sy saam met Potgieter na Italië om toesig te hou oor die uitkap van die friese in marmer – tot hiertoe was hulle nog net in gips gemodelleer, Dit was net vir die een jaar, en by haar terugkeer het sy by haar suster Sophie Postma, wat haar altyd aangemoedig en gehelp het, op Standerton gaan rus. Maar eintlik het sy die tyd benut om haar voor te berei op haar eerste selfstandige uitstalling, in Pretoria in 1939. A.S. du Plessis, wat die uitstalling bygewoon het, skryf in 1959: “Die indruk wat baie van die stukke destyds op my gemaak het, kon ek weer deurleef by die sien van die prente daarvan nou. Dit bly maar 'n bewondering van veraf, want beeldhouwerk is duur, o.a. weens die lang en harde werk daaraan verbonde maar veral deur die materiaal wat gebruik word. Want die beste marmer moet ingevoer word, en die kopergietwerk kos ook baie. Soos mej. Postma self sê, kan dié wat gevoel en waardering vir beeldhouwerk het, dit gewoonlik nie bekostig nie, en dié wat die geld het, stel nie belang nie. Daarom dat opdragte van verskillende liggame soveel vir die beeldhouer beteken, omdat dit hom of haar in staat stel om vir 'n tyd weer sonder kommer die volle aandag ,aan die werk te kan gee, hoewel opdragwerk gewoonlik ook gebonde werk is, waar die beeldhoudster nie vrye teuels aan haar verbeelding kan gee nie maar die onderwerp en plek van oprigting steeds voor oë moet hou.”
Postma het nog twee volkspelefiguurtjies wat aan dr. Samuel Henri Pellissier geskenk is, en 'n wisseltrofee vir skyfskiet gemaak: “Genl. De la Rey op die aanval", met sy opsteierende perde. Ook 'n marmerkopbeeld van 'n meisie vir die mondigwording van die Afrikaanse Hoër Meisieskool, Pretoria.
Teen die laat 1950’s het Postma 'n ateljee gehad in Pretoria, waar sy en haar suster Sophie Postma saamgewoon het. Destyds het sy die opdrag gekry om agt panele vir die Kindermonument van die Sondagskoolgebou in Maitlandstraat, Bloemfontein, te maak.
Waardering
A.S. du Plessis het destyds geskryf: “Dit is 'n moeilike en onsekere pad wat Laurika Postma gekies het, en sy kan self nie verklaar waarom nie maar sal dit weer aandurf as sy voor moes begin, want sy ‘bly maar die gelukkigste as ek kan skep’. Ons is dankbaar dat sy, wat opgegroei het in 'n huis wat die Afrikaanse sedes, tradisie en godsdiens in ere gehou het, dit ook nog altyd in haar werke uitgeleef het en 'n diepe eerbied toon vir die figure wat die edelste in die Afrikaanse lewe simboliseer. Iemand het in 1940 dié opmerking in 'n artikel gemaak, en nou in 1957 kan 'n mens dit gelukkig nog beaam en daarby bly wees dat ons ook in haar ‘vrye’ beelde, by die verbeeldingsvlugte van die vrou, nooit iets grofs of sedebederwend hoef te aanskou nie.”
Volgens Du Plessis sal “Laurika Postma se naam ... deur haar werke nog lank in ons land geroem word, en ons sien vooruit na nog baie werke van haar hande".
Nes haar niggies wat bekend geword het, die skrywende dogters van ds. Stephanus Postma, Rikie en Hilda Postma, was Laurika Postma nooit getroud nie.
Luzumana
Luzumana was 'n Zoeloekoning. Sy voorganger was koning Mdlani. Sy seun, koning Malandela kaLuzumana het hom later (êrens in die 17de eeu) opgevolg.
Boris Berezovsky
Boris Abramovich Berezovsky (Russies: Бори́с Абра́мович Березо́вский, Afrikaanse transliterasie: Boris Abramowitsj Berezofski; 23 Januarie 1946 in Moskou; 23 Maart 2013 in Londen ) was ’n sakeman, wiskundige, lid van die Russiese Akademie van Wetenskap en ’n voormalige afgevaardige van die Staatsdoema. Hy is ook dikwels beskryf as ’n Russiese oligarg. Hoewel hy aanvanklik ’n ondersteuner van die voormalige en huidige president Wladimir Poetin was, het hy in 2000 gou met die destyds pas verkose president gebots en hy was daarna ’n uitgesproke kritikus. In laat 2000, nadat die assistent- openbare vervolger Berezovsky gelas het om ondervra te word, het hy nie van oorsee af teruggekeer nie en hom in Brittanje gevestig, waar hy in 2003 politieke asiel gekry het.
Berezovsky is later in Rusland in sy afwesigheid aan ekonomiese misdrywe skuldig bevind. Rusland het herhaaldelik onsuksesvol probeer om hom uitgelewer te kry en dit het ’n groot bron van spanning tussen dié land en Brittanje geword.
Berezovsky is op 23 Maart 2013 dood in sy huis aangetref. Volgens die Britse polisie het hy homself opgehang. Hy is op 9 Mei 2013 in ’n klein, private seremonie in Brittanje begrawe.
Harige ghwarrie
Die Harige ghwarrie (Euclea natalensis) is 'n klein boom of struik wat in Suid-Afrika vanaf die Oos-Kaap tot in KwaZulu-Natal en ook noord van die Vaalrivier voorkom. Dit is ook inheems in Angola, Botswana, Demokratiese Republiek die Kongo, Eswatini, Kenia, Malawi, Mosambiek, Somalië, Tanzanië, Zambië en Zimbabwe.
Die boom se FSA-nommer is 597.
Yuan-dinastie
Die Yuan-dinastie (Mongools: Их Юань Улс, Ich Joean Oels, die "Groot Yuan"; Chinees: 大|元, Dà Yuán; ou Afrikaanse spelling: Joean) was die ryk wat gestig is deur Koeblai Khan, kleinseun van Djengis Khan en leier van die Mongoolse Bordjigin-familie. Die woord yuan beteken "begin".
Geskiedenis
Hoewel die Mongole dekades lank al oor gebiede geheers het wat die hedendaagse Noord-China insluit, het Koeblai die dinastie eers in 1271 amptelik in die Chinese styl gestig. Sy ryk was in dié stadium geïsoleer van die ander Mongoolse khanate en het feitlik net die hedendaagse China ingesluit, asook omliggende gebiede soos Mongolië. Dit was die eerste buitelandse dinastie wat oor die hele China regeer het en het geduur tot in 1368 – daarna het die Mongole net oor die noordelike gebiede van China geheers.
Benewens as keiser van China kon Koeblai ook aanspraak maak op die titel Groot Khan, opperheerser oor al die ander khanate: die Tsjagatai-khanaat, Goue Horde en Il-khanaat. Daar is dus soms na die Yuan-ryk verwys as die Ryk van die Groot Khan. Die ander khanate het egter nie altyd die Yuan se opperheerskappy aanvaar nie en het deurentyd apart ontwikkel.
SV Schalding-Heining
SV Schalding-Heining is 'n sportklub uit Passau in die deelstaat Beiere in Duitsland. Behalwe sokker, het die klub ook afdelings vir onder andere stokskiet, dans en ski. Schalding is 'n voorheen onafhanklike wyk van Heining, terwyl Heining weer 'n dorpsdeel van Passau is wat tot 1 Julie 1972 'n onafhanklike dorp was.
Plectroninia novaecaledoniense
Plectroninia novaecaledoniense is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Plectroninia en tot die familie Minchinellidae. Die wetenskaplike naam van die spesie is die eerste keer geldig gepubliseer in 1981 deur Vacelet.
Hyagnis sybroides
Hyagnis sybroides is 'n spesie van besie in die Cerambycidae familie. Dit is beskryf deur Breuning in 1939.
143
Die jaar 143 was 'n gewone jaar wat volgens die Gregoriaanse kalender op 'n Dinsdag begin het. Dit was die 43ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
Diesel
Diesel is 'n vloeibare brandstof wat spesifiek ontwerp is vir gebruik in 'n dieselenjin, 'n tipe binnebrandenjin waarin brandstofontbranding sonder 'n vonk plaasvind as gevolg van die samepersing van lug en brandstofinspuiting. Dieselbrandstof het daarom goeie kompressie-ontstekingseienskappe nodig.
Die algemeenste soort diesel is 'n distillaatfraksie van ru-olie, maar daar bestaan ook alternatiewe wat nie van ru-olie vervaardig word nie, soos byvoorbeeld biodiesel, diesel uit biomassa of diesel wat vervaardig word deur aardgas na vloeistof om te skakel. Hierdie ander soorte diesel word toenemend gebruik. Met strenger omgewingstandaarde word ultralae swael diesel deesdae ook vervaardig met 'n baie laer swaelinhoud. Met ingang van 2007 is bykans alle diesel in Europa en die V.S.A. diesel met 'n ultralae swaelinhoud.
Dieselenjin
'n Dieselenjin is 'n soort binnebrandmotor. Rudolf Diesel het die dieselenjin aanvanklik ontwerp om steenkoolstof as brandstof te gebruik. Hy het ook geëksperimenteer met verskeie olies, insluitende verskeie plantolies, soos grondboonolie, wat hy dan ook gebruik het om die enjins aan te dryf wat hy by die Paryse Handelskoue van 1900 en 1911 uitgestal het.
Oorsprong
Dieselbrandstof word vervaardig uit ru-olie en verskeie ander bronne.
Petroleumdiesel word vervaardig deur die fraksionele distillasie van ru-olie om 'n snit te verkry wat tussen 200 °C en 350 °C by atmosferiese druk kook. Die koolwaterstofmengsel wat so verkry word bestaan tipies uit molekules met tussen 8 en 21 koolstofatome per molekuul.
Eienskappe en Prysbepaling
Die digtheid van petroleumdiesel is ongeveer 0,85 kg/l wat ongeveer 18% meer is as petrol met 'n digtheid van ongeveer 0,72 kg/l. Wanneer diesel verbrand word stel dit ongeveer 38,6 MJ/l vry terwyl petrol slegs sowat 34,9 MJ/l vrystel (dus ongeveer 10% minder in energiedigtheid). Diesel is oor die algemeen makliker om te raffineer uit ru-olie as petrol. Die prys van diesel styg tradisioneel in kouer maande as die aanvraag vir paraffienbrandstof, wat uit soortgelyke petroleumsnitte bestaan, hoër word.
Vanweë die hoër kwaliteitstandaarde wat op diesel van toepassing geword het, het die raffinering van diesel moeiliker geword omdat die swawel daaruit verwyder moet word, wat 'n invloed op die prys het. Die swawelinhoud is in 2006 in Suid-Afrika verlaag tot 500 dpm (dele per miljoen) en daar is ook 'n ultralae swaweldiesel beskikbaar met 'n maksimum swawelinhoud van 50 dpm. In Suid-Afrika word die kleinhandelsprys van diesel anders as dié van petrol nie deur die regering gereguleer nie.
Bryce Thompson
Bryce Thompson (Kaapstad, 13 April 1983) is ’n Suid-Afrikaanse model wat reeds meer as 30 keer op die voorblad van verskeie internasionale uitgawes van die tydskrif Men’s Health verskyn het. Teen 2015 was hy die man wat die meeste kere op die tydskrif se voorblad gepryk het. Hy is 1,91 m lank, sy borsmaat is 102 cm, sy heupmaat 81 cm en sy skoengrootte 11. Hy het bruin hare en groen oë.
Hemer
Hemer is 'n stad in Noordryn-Wesfale in Duitsland. Teen 2011 was die inwonertal 37 920 mense in die stad se 67,6 km².
Bryce Thompson
Herkoms
Thompson het in Kaapstad grootgeword waar hy sy skoolloopbaan aan die Laerskool Milnerton begin het. Hy het eers die Hoërskool Milnerton bygewoon en daarna aan Abbott’s College gematrikuleer. Hoewel hy goed geslaag het, beskryf hy sy punte as “onder my potensiaal”. Op skool was wetenskap sy beste en Afrikaans sy swakste vak. Hy het aanvanklik as uitgewer gewerk waar hy in die publikasie van tydskrifte en die vervaardiging van fotosessies gewerk het, voor hy model geword het. Sy heel eerste modelwerk was vir ’n voorblad van Men’s Health. Met die karige vergoeding daarvoor het hy ’n hamburger gekoop. Sy hoofagentskap is Kult Model Agency in Hamburg, van wie 'n tak hom ook in Kaapstad verteenwoordig. In New York is hy by Soul Artist Management en in Los Angeles by Next LA.
Modelloopbaan
Thompson was in 2012 op die voorblad van die Suid-Afrikaans uitgawe van Men’s Health. In 2013 het hy in Polo Ralph Lauren se lentereklameveldtog verskyn en in ’n artikel in die Maart-uitgawe van Men’s Health getiteld “Destination Romance”, waarvoor Justin Polkey die foto’s geneem het. In Desember daardie jaar was hy weer op Men’s Health se voorblad. Middel 2014 was hy in ’n artikel vir die Julie-uitgawe van W Magazine, getiteld “Who’s the Boss?” Die fotograaf was Steven Klein. Vir die Augustus-uitgawe van Dujour se artikel “The Next Jenner-ation” het Bruce Weber hom afgeneem. In November daardie jaar het hy in ’n artikel, "Les Memoires Inedits de Madame la Comtesse de Genevieve", in die tydskrif TVTOR verskyn.
In 2015 het hy verskyn in ’n artikel vir die Februarie-uitgawe van Vogue China, getiteld “Global Shopping”. Chris Craymer het die foto’s geneem. Vir die Maart-uitgawe van W Magazine het Steve Klein hom afgeneem vir die artikel “Love Machine”. In daardie jaar het hy Michael Bastian se lentereeks op die loopplank vertoon.
Belangstellings
Sy mees suksesvolle sportsoort is verfbal, waarin hy Suid-Afrika in die wêreldbekertoernooi van 2007 in Florida verteenwoordig het. Hy beskryf branderplankry as sy swakste sport. Omdat hy in New York woon, is sy gunsteling-vakansiebestemming die Moederstad waar sy ouers woon, maar hy span ook graag uit op Zanzibar. Hy gaan uit met die Duitse model Alena Blohm. Hy het sy halfbroer, Levi Lomey, gehelp om hom in die modelbedryf te vestig en selfs terwyl Lomey nog op skool was toestemming by die skoolhoof gekry dat Lomey sy Junie-eksamen drie week vroeër kon skryf sodat hy vir Dior kon modelleer tydens die Paryse Modeweek 2009.
Miguel Ángel Félix Gallardo
Miguel Ángel Félix Gallardo (gebore Januarie 8, 1946), ook bekend by sy bynaam El Padrino ("The Godfather"), is 'n Mexikaanse dwelmbaron wat in die 1980's die Guadalajara-kartel gevorm het en feitlik al die dwelmhandel in Mexiko en die roetes tussen Mexiko en die Verenigde State beheer.
Gelselaar
Gelselaar is ’n dorp in die munisipaliteit Berkelland in die provinsie Gelderland in Nederland.
Miguel Ángel Félix Gallardo
Félix Gallardo is in hegtenis geneem vir die moord op die dwelmagentskapsadministrasie (DEA) agent Enrique Camarena, wat op een van Felix Gallardo se plase doodgemartel is. Hy het sy 37-jarige vonnis by die Altiplano-sekuriteits-gevangenis bedien, maar is in 2014 as gevolg van sy dalende gesondheid in 'n medium-sekuriteitsfasiliteit oorgeplaas.
Inhegtenisname
Félix Gallardohet 'n lae profiel behou en in 1987 met sy familie na die stad Guadalajara verhuis. Hy is op 8 April 1989 in Mexiko in hegtenis geneem. Hy is deur die owerhede in Mexiko en die Verenigde State aangekla met ontvoering en moord van DEA Agent Enrique Camarena, aanvalle, dwelmsmokkelary en meervoudige gewelddadige misdade.
In populêre kultuur
In die Netflix reeks Narcos: Mexico (2018), is Félix Gallardo word uitgebeeld deur Diego Luna.
(528219) 2008 KV42
(met die bynaam Drac) is die eerste Trans-Neptunus-voorwerp (TNV) met ’n retrograde wentelbaan wat ontdek is. Sy helling van 103° en sy retrograde beweging dui daarop dat dit die vermiste skakel is tussen sy bron in die Hills-wolk en Halley-tipe komete. Dit is dus belangrik vir ’n groter insig in die evolusie van die buitenste Sonnestelsel. Die voorwerp is nie breër as 90 km nie. Met ’n semi-hoofas van 41 AE duur dit 266 jaar om om die Son te wentel.
Die ontdekking is op 16 Julie 2008 aangekondig deur die span van die Canada France Ecliptic Plane Survey onder Brett Gladman. ’n Amptelike naam is nie daaraan gegee nie; die bynaam "Drac" is na aanleiding van Dracula se vermoë om teen mure te loop.
Wentelbaan
is die eerste TNV met ’n retrograde wentelbaan wat ontdek is – terwyl dit 32 AE van die Son af was. Dit het ’n perihelion van rofweg Uranus se afstand. Met sy helling van 103º is die wentelbaan amper loodreg op die sonnebaan; dit was in Julie 2014 net een van vyf voorwerpe bekend wat ’n helling van > 60° en ’n perihelion > 15 AE gehad het.
Sy ongewone wentelbaan beteken het dalk van moontlik die Hills-wolk af nader aan die Son beweeg nadat dit deur ’n onbekende swaartekraginvloed versteur is. Sy ontdekking dui dalk die bronstreek aan vir Halley-tipe komete, wat ook ’n retrograde wentelbaan het, maar hul oorsprong is steeds onbekend. Daar word geglo is self in ’n oorgangstadium na ’n komeet, en dit werp lig op die vorming en evolusie van die buitenste Sonnestelsel.
Die voorwerp kan ook nog ’n bewys wees van die bestaan van Planeet Nege. Wanneer sentoure te na aan reuseplanete kom, kan ’n wentelbaan soos dié van veroorsaak word.